'એ જયરાજ અને જયંતી એકવાર મળી ગયેલા ત્યારે એમણે જ આ માહિતી આપેલી.' રમણિકે ફોડ પાડ્યો અને નિખાલસતાથી ઉમેર્યું, ' એકવાર અમારા શ્રીમતીજીને કમળો થઈ ગયેલો ત્યારે હોસ્પિટલમાં દાખલ કરેલાં. સેમી સ્પેશિયલ રૂમમાં એક રૂમમાં બે દર્દીને સાથે રાખે. નસીબજોગે એ વખતે શહેરમાં કમળાનો વાવર હતો. તારી કાકીની જોડેના પલંગમાં હરિવલ્લભદાસે કાશીબાને એડમિટ કરાવેલાં એટલે મને લોટરી લાગી ગઈ. કાશીબા જેવી ભોળી સ્ત્રીને પટાવવામાં મારા જેવા ઘંટ માણસને વાર ના લાગે. જ્યુસનો ખર્ચ રોજ કરવો પડતો હતો, પણ વિભાકર કેમ કુંવારો રહ્યો એક કથા કાશીબા પાસેથી જ જાણવા મળેલી.’